બધા ભાઈબંધ ભેગા મળીનં બરાબરનો ચડાવે ઇને તો: ભૈ, તું તો ન્યાલ થૈ જ્યો, હોં. મજાદરના મેળામાં તારા વાળીનં મી જોઈ’તી. શ્યું વાત કરું? વગડાની રોઝડી જોઈ લ્યો રોઝડી! શ્યું ઠસ્સો હતો એનો? જબરી લટકાળી. ઈની આંસ્યો તો જબરી મારકણી, હા. તું તો નસીબદાર કે’વાય, હોં કે. પણ હાચવજે લ્યો, નાથતાં નઈ આવડે તો તારા માથા ઉપર ચડી બેહશે. અમારા જેવાની સલાહ લેજે, નઈતર આખો જનમારો બાપડો થૈનં જીવવું પડશે, હા. પહેલો ઘા રાંણાનો, હમજ્યો નં ?